《寄利宪张充宗司勋》
宋代·冯山

曾言英馆愿重寻，犹记当时恋别心。千里江山劳客思，一年风物又春深。

梦中花发人将老，关外愁生酒不禁。引领使台归未得，且疏怀抱寄知音。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。